Resep: Ma Emsie se gemmerbierMa Emsie se gemmerbier. (Foto: Elsabé Erasmus/Maroela Media) Deur Susan Lombaard Ek kan nie ŉ Kersfees of Nuwejaar onthou wat sonder my ma se tuisgemaakte gemmerbier gevier is nie. Maande vooraf het ons al plastiekbottels bymekaar begin maak. (Dis voor die dae toe mens sommer vir die lekker gaskoeldrank gekoop het, so om genoeg tweeliterbottels te versamel, was nogal ŉ storie waarmee al die familie en vriende moes help.) My ma het die kuns vervolmaak om die gemmerbier nét lank genoeg te laat gis. Gis dit te kort, is die gemmerbier maar vaal en flouerig. Gis dit te lank, sit jy dalk op Nuwejaar met ŉ paar hoenderkop kindertjies wat te veel gemmerbier gedrink het. My ma se geheue gaan die afgelope paar jaar geleidelik agteruit weens demensie. Een van die kunsies wat sy lankal vergeet het, is hoe om gemmerbier te maak. Gelukkig het sy haar resep vir ons neergeskryf toe sy agterkom sy begin vergeet. Te danke daaraan kan ons die familietradisie van yskoue glase gemmerbier oor die feestyd voortsit, en kan my ma dit saam met ons geniet, al weet sy nie eens meer dat dit haar eie resep is nie. Ek dra hierdie resep op aan my dierbare ma, Emsie van Vuuren. Gebruik ŉ skoon 25 liter-emmer met ŉ deksel om die gemmerbier in aan te maak. Deel jou gunsteling-familieresep hier op Maroela Media en staan die kans om deel te wees van ŉ splinternuwe resepteboek wat in 2023 saamgestel word.